Óbudai Egyetem

Rejtő Sándor Könnyűipari és Környezetmérnöki Kar



Folyamatfejlesztő szakmérnök/szakember

szakirányú továbbképzési szak

**KÉPZÉSI ÉS KIMENETI KÖVETELMÉNYEI**

Budapest, 2023.

**A FOLYAMATFEJLESZTŐ SZAKMÉRNÖK/SZAKEMBER SZAKIRÁNYÚ TOVÁBBKÉPZÉSI SZAK**

**KÉPZÉSI ÉS KIMENETI KÖVETELMÉNYEI**

1. **A szakirányú továbbképzés megnevezése:**

folyamatfejlesztő szakmérnök/szakember szakirányú továbbképzési szak

**A szakirányú továbbképzés angol megnevezése**:

process development postgraduate specialization programme

**2. A szakirányú továbbképzésben szerezhető szakképzettség oklevélben szereplő megnevezése:** folyamatfejlesztő szakmérnök/ folyamatfejlesztő szakember

**A szakirányú továbbképzésben szerezhető szakképzettség oklevélben szereplő megnevezése:** process development engineer/ process development professional

**3. A szakirányú továbbképzés besorolása:**

**3.1. Képzési terület szerinti besorolás**: műszaki képzési terület

**3.2. A végzettségi szint besorolása:**

3.2.1. ISCED 1997 szerint: 5A

3.2.2. ISCED 2011 szerint: 6

3.2.3. az európai keretrendszer szerint: 6

3.2.4. a magyar képesítési keretrendszer szerint: 6

**3.3. A szakképzettség képzési területek egységes osztályozási rendszere szerinti tanulmányi területi besorolása:**

3.3.1. ISCED 1997 szerint: 520

3.3.2. ISCED-F 2013 szerint: 0719

4. **A felvétel feltétele:**

Szakmérnök képzés esetén: Szakirányú továbbképzésre az vehető fel, aki vagy alapképzésben vagy mesterképzésben (ideértve a főiskolai, illetve egyetemi szintű végzettséget is) korábban már megszerzett mérnöki végzettséggel rendelkezik.

Szakember képzés esetén: Szakirányú továbbképzésre az vehető fel, aki vagy alapképzésben vagy mesterképzésben (ideértve a főiskolai, illetve egyetemi szintű végzettséget is) korábban már megszerzett végzettséggel rendelkezik.

**5. A képzési idő félévekben meghatározva**: 3 félév

**6. A szakképzettség megszerzéséhez összegyűjtendő kreditek száma**: 90 kredit

7. A képzés célja és a szakmai kompetenciák (tudás, képesség, attitűd, autonómia és felelősség):

7.1. A képzés célja:

A Folyamatfejlesztő szakmérnök továbbképzés célja az, hogy az alapképzési szakon megszerzett korszerű és magas színvonalon elsajátított elméleti, módszertani és gyakorlati mérnöki ismeretek birtokában képesek legyenek gyorsan megtanulni a vállalkozások által alkalmazott technológiákat, és ismerjék azokat a módszereket, amelyek szükségesek a folyamatok modellezéséhez, elemzéséhez, fejlesztéséhez, automatizálásához, szabályozásához és üzemeltetéséhez.

A folyamatfejlesztő szakember továbbképzés célja az, hogy az alapképzési szakon megszerzett korszerű és magas színvonalon elsajátított elméleti, módszertani és gyakorlati ismeretek birtokában képesek legyenek gyorsan megtanulni a vállalkozások által alkalmazott technológiákat, és ismerjék azokat a módszereket, amelyek szükségesek a folyamatok modellezéséhez, elemzéséhez, fejlesztéséhez, automatizálásához, szabályozásához és üzemeltetéséhez.

**7.2. Szakmai kompetenciák:**

**7.2.1.Tudás:**

A képzésen végzettek ismerik:

* + a minőség- és folyamatmenedzsment alapjait, történelmi hátterét, alapvető megközelítéseit,
	+ a folyamatok tervezésének és modellezésének módszereit és eszköztárát,
	+ a folyamatok mérésének, elemzésének és optimalizálásának módszereit és eszköztárát,
	+ a folyamatok automatizálásának és üzemeltetésének módszereit és eszköztárát,
	+ a folyamatok fejlesztéséhez alkalmazható projektmenedzsment módszertant,
	+ a folyamatok fejlesztéséhez és üzemeltetéséhez szükséges szervezetfejlesztési megközelítéséket és eszköztárat.

**7.2.2.Képességek**:

 A végzettek képesek és alkalmasak:

* + folyamatok tervezésére, modellezésére,
	+ folyamatok mérésére, elemzésére és optimalizálására,
	+ folyamatok automatizálásának előszervezésére,
	+ folyamatok üzemeltetésére,
	+ folyamatfejlesztési projektek irányítására,
	+ folyamatok fejlesztésével és üzemeltetésével foglalkozó szervezet szakmai irányítására,
	+ stratégiai tervezési és fejlesztési programokban való részvételre.

**7.2.3.Attitűd**:

* + menedzsment- és vezetői képesség,
	+ döntésképesség,
	+ megbízhatóság, precizitás,
	+ felelősségtudat,
	+ elemző képesség,
	+ problémamegoldó képesség (probléma felvetése, meghatározása, megoldási alternatívák, a legjobb megoldás kiválasztása),
	+ tervezési képesség,
	+ információgyűjtő és rendszerezési képesség,
	+ elemző készség,

**7.2.4.Autonómia és felelősség:**

* + azonosítja a meglévő folyamatokat, állapotukat, fejlesztési lehetőségeiket
	+ kialakítja az elvárásoknak megfelelő folyamatot meglévő folyamatok fejlesztésével vagy új folyamatok megtervezésével,
	+ meghatározza a folyamat bevezetésének feltételeit,
	+ kidolgozza a folyamat bevezetésének és ütemezésének módját,
	+ részt vesz a folyamat implementálásában és tesztelésében, valamint a kapcsolódó képzési és dokumentálási feladatok végrehajtásában,
	+ gondoskodik a folyamat üzemeltetéséről, felügyeletéről és folyamatos fejlesztéséről.

**8. A szakirányú továbbképzés szakmai jellemzői, a szakképzettséghez vezető szakterületek és azok kreditaránya, amelyből a szak felépül:**

|  |  |
| --- | --- |
| **Tárgyak jellege** | **Kredit** |
| Alapozó ismeretek  | 8-12 |
| Szakmai törzsanyag  | 52-68 |
| Speciális ismeretek (szabadon választható is) | 12-15 |
| Szakdolgozat | 10 |
| **Összesen** | **90** |

**8.1.** **Alapozó ismeretek: 8-12 kredit**

A termelő és szolgáltató szervezetek működésével kapcsolatos alapismeretek. Ennek keretében:

* szervezetfejlesztési ismeretek, különösen a szervezeti formák és azok jellemzői, valamint a stratégiamenedzsment megközelítései, elsősorban az operációmenedzsment szempontjából, (MENEDZSMENT TUDOMÁNYOK)
* minőségügyi ismeretek, különösen a minőségügy fejlődésének történeti áttekintése az ipari forradalmak tükrében, kiemelve a célokkal és a terjedelemmel kapcsolatos, valamint a földrajzi-kulturális különbségeket, (MŰSZAKI TUDOMÁNYOK)
* az operációmenedzsment alapjai, különösen a különböző szervezetek főbb folyamatai és azok jellemzői, rendszerszemléletű megközelítésben. (MENEDZSMENT TUDOMÁNYOK)

**8.2. Szakmai törzsanyag, 52-68 kredit**

A termelő és szolgáltató szervezetek

* működésének megtervezéséhez, (GAZDASÁGI ÉS MŰSZAKI TUDOMÁNYOK)
* a folyamatok modellezéséhez, (MŰSZAKI ÉS INFORMATIKAI TUDOMÁNYOK)
* a szervezet- és folyamat-indikátorok meghatározásához, méréséhez, értékeléséhez és elemzéséhez, (TERMÉSZETTUDOMÁNYOK (MATEMATIKA))
* a tevékenységek és műveletek optimalizálásához, (GAZDASÁGI ÉS MŰSZAKI TUDOMÁNYOK)
* a kapcsolódó automatizálási feladatok előszervezéséhez és az eredmények teszteléséhez, (INFORMATIKAI TUDOMÁNYOK)
* a változások bevezetéséhez, (MENEDZSMENT TUDOMÁNYOK)
* a folyamatok üzemeltetéséhez és folyamatos fejlesztéséhez, (GAZDASÁGI ÉS MŰSZAKI TUDOMÁNYOK)
* valamint mindezek menedzseléséhez szükséges módszertanok, eszköztárak és informatikai alkalmazások. (MENEDZSMENT TUDOMÁNYOK)

**8.3. Speciális ismeretek, 12-15 kredit**

* A működésfejlesztés hatékony és eredményes megvalósítását támogató kiegészítő ismeretek, különösen a humán menedzsment (MENEDZSMENT TUDOMÁNYOK) és az informatika (INFORMATIKAI TUDOMÁNYOK) területén, egyéb, különleges környezetben alkalmazható módszertanok és eszköztárak, valamint új, innovatív megközelítések (GAZDASÁGI, MŰSZAKI, MENEDZSMENT, INFORMATIKAI TUDOMÁNYOK)

.

**8.4. Szakdolgozat: 10 kredit**